**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg


**П Р О Т О К О Л**

 **№ 7**

Днес**, 29.11.2024 г**. /петък/, в Заседателната зала на Общински съвет – Борован, ул.“ Освобождение“ №1 се проведе редовно заседание на Общински съвет - Борован, мандат 2023 – 2027 г.

Заседанието започна в **14:00** часа.

Присъстват – 13 общински съветника.

**На заседанието присъстваха още:**

Иван Костовски – Кмет на Община Борован,

Жители на Община Борован.

Заседанието се откри и се ръководи от Председателя на ОбС - Борован Ивайло Букерешки, в съответствие с чл. 52, ал. 1 от Правилника за организацията и дейността на ОбС – Борован, неговите комисии и взаимодействието му с общинската администрация, мандат 2023 – 2027 г. /**Правилника**/.

Беше направено предложение от Ивайло Букерешки – Председател на Общински съвет – Борован, в т. 3 от дневния ред – Докладни записки, да бъдат включени следните докладни записки:

* **Докладна записка от Иван Костовски – Кмет на Община Борован, относно:**

Безвъзмездно прехвърляне на правото на собственост върху язовир „Гарвански геран“ – публична общинска собственост, разположен в поземлен имот с идентификатор: 46810.179.224, находящ се в землището на с. Малорад, Община Борован, на държавата съгласно предоставената със Закона за водите възможност.

* **Докладна записка от Иван Костовски – Кмет на Община Борован, относно:**

Договор за възлагане на услуга от общ икономически интерес по експлоатацията на инсталации и извършване на дейности за преработка на отпадъци на основание решение на ЕК 2012/21/ЕС.

**Предложението се подложи на гласуване при следния вот:**

Кворум: 13

Резултат: „ЗА“ - 9 „ПРОТИВ“ - няма „ВЪЗДЪРЖАЛИ СЕ“ – 4.

**Предложението се приема!**

След направените разисквания по дневен ред, ОбС – Борован взе следното:

**РЕШЕНИЕ № 62**

С оглед разпоредбата на чл. 51 от **Правилника,**

**ОБЩИНСКИ СЪВЕТ - БОРОВАН**

**РЕШИ:**

Заседанието на Общински съвет да се проведе при следния дневен ред:

1. **Отчет на Кмета на Община Борован за общинската обработваема земя, гори, пасища и язовири.**
2. **Информация относно: План за коледни и новогодишни празници в Община Борован.**
3. **Докладни записки**
* **Докладна записка от Илиян Буковски – За Кмет на Община Борован, съгласно Заповед № 367/ 29.10.2024 г., относно:** Отчет за касовото изпълнение на бюджета, Отчет за касовото изпълнение на средствата от Европейския съюз, Отчет на чуждите средства на Община Борован към 30.06.2024 г.
* **Докладна записка от Иван Костовски – Кмет на Община Борован, относно:** Актуализиране на списък на пътуващи педагогически и други специалисти в делегираната от държавата дейност „Образование“, имащи право на заплащане на транспортните разходи през 2024 г.
* **Докладна записка от Иван Костовски – Кмет на Община Борован, относно:**

Актуализиране на Инвестиционна програма 2024 г. на Община Борован

* **Докладна записка от Иван Костовски – Кмет на Община Борован, относно:** Преминаването от 01. 01. 2025 година като второстепенни разпоредители с бюджетни кредити на: детски градини, ЦПЛР и ЦНСТДБУ 1 и 2; прилагане на делегиран бюджет за детски градини на територията на общината и ЦПЛР „Маша Белмустакова“ на база чл. 11, ал. 10, ал. 12 и ал. 13 от Закона за публичните финанси.
* **Докладна записка от Иван Костовски – Кмет на Община Борован, относно:** Безвъзмездно прехвърляне на правото на собственост върху язовир „Гарвански геран“ – публична общинска собственост, разположен в поземлен имот с идентификатор: 46810.179.224, находящ се в землището на с. Малорад, Община Борован, на държавата съгласно предоставената със Закона за водите възможност.
* **Докладна записка от Иван Костовски – Кмет на Община Борован, относно:**Договор за възлагане на услуга от общ икономически интерес по експлоатацията на инсталации и извършване на дейности за преработка на отпадъци на основание решение на ЕК 2012/21/ЕС.
1. **Организационни.**
2. **Молби.**
3. **Питания.**

**Предложението се подложи на гласуване при следния вот:**

Кворум: 13

Резултат: „ЗА“ - 9 „ПРОТИВ“ -  няма „ВЪЗДЪРЖАЛИ СЕ“ – 4.

**Решението се приема!**

**По т. 1 от дневния ред:** Отчет на Кмета на Община Борован за общинската обработваема земя, гори, пасища и язовири.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Отчета от т. 1 от дневен ред, ОбС взе следното:

**РЕШЕНИЕ № 63**

На основание чл. 66а от ЗОС, във връзка с чл. 21, ал. 2 и чл. 21, ал. 1, т. 23 от Закона за местното самоуправление и местната администрация (ЗМСМА)

**ОБЩИНСКИ СЪВЕТ - БОРОВАН**

**РЕШИ:**

Приема така предложения Отчет на Кмета на Община Борован за общинската обработваема земя, гори, пасища и язовири.

**Предложението се подложи на гласуване при следния вот:**

Кворум: 13

Резултат: „ЗА“ - 10 „ПРОТИВ“ - няма „ВЪЗДЪРЖАЛИ СЕ“ – 3.

**Решението се приема!**

**По т. 2 от дневния ред:** **Информация относно: План за коледни и новогодишни празници в Община Борован**.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Информацията от дневен ред, ОбС взе следното:

**РЕШЕНИЕ № 64**

На основание чл. 21, ал. 1, т. 23 от Закона за местното самоуправление и местната администрация (ЗМСМА), във връзка с чл. 11, ал. 1 от Правилника за организацията и дейността на Общински съвет – Борован, неговите комисии и взаимодействието му с общинската администрация за мандат 2023 – 2027 г.,

**ОБЩИНСКИ СЪВЕТ - БОРОВАН**

**РЕШИ:**

Приема така предложената Информация относно: План за коледни и новогодишни празници в Община Борован.

**Предложението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

**По т. 3 от дневния ред: Докладни записки**

* **Докладна записка от Илиян Буковски – За Кмет на Община Борован, съгласно Заповед № 367/ 29.10.2024 г., относно:** Отчет за касовото изпълнение на бюджета, Отчет за касовото изпълнение на средствата от Европейския съюз, Отчет на чуждите средства на Община Борован към 30.06.2024 г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната от дневен ред, ОбС взе следното:

**РЕШЕНИЕ № 65**

На основание чл. 21, ал. 1 т. 6 от ЗМСМА, чл. 137 ал. 2 от Закона за публичните финанси, Наредба за условията и реда за съставяне на бюджетна прогноза за местните дейности за следващите три години, за съставяне, приемане, изпълнение и отчитане на общинския бюджет на Община Борован,

**ОБЩИНСКИ СЪВЕТ - БОРОВАН**

**РЕШИ:**

Приема така предложения Отчет за касовото изпълнение на бюджета, Отчет за касовото изпълнение на средствата от Европейския съюз, Отчет на чуждите средства на Община Борован към 30.06.2024 г.

**Предложението се подложи на поименно гласуване при следния вот:**

Кворум: 13

Резултат: „ЗА“ - 10 „ПРОТИВ“ - няма „ВЪЗДЪРЖАЛИ СЕ“ – 3.

**Решението се приема!**

- **Докладна записка от Иван Костовски – Кмет на Община Борован, относно:** Актуализиране на списък на пътуващи педагогически и други специалисти в делегираната от държавата дейност „Образование“, имащи право на заплащане на транспортните разходи през 2024 г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната от дневен ред, ОбС взе следното:

**РЕШЕНИЕ № 66**

На основание Закона за държавния бюджет на Република България за 2024 г. (обн., ДВ, бр. 108 от 30.12.2023 г.) и Постановление № 13 на Министерския съвет от 29 януари 2024 г. за изпълнението на държавния бюджет на РБ за 2024 г.,

**ОБЩИНСКИ СЪВЕТ - БОРОВАН**

**РЕШИ:**

Одобрява допълването на списъка на пътуващите педагогически и други специалисти в делегираната от държавата дейност „Образование“, имащи право на заплащане на транспортните разходи през 2024 г., както следва:

**Пътуващи педагогически и други специалисти в делегираната от държавата дейност „Образование“**

♦ Надежда Младенова, начален учител в ОУ „Отец Паисий“ с. Борован, по маршрут: гр. Враца – с. Борован – гр. Враца

♦ Николета Коцева, учител в група ЦДОУД – начален етап в ОУ „Отец Паисий“ с. Борован, по маршрут: гр. Враца – с. Борован – гр. Враца.

♦ Снежана Карамелска, педагогически съветник в ОУ „Отец Паисий“ с. Борован, по маршрут: с. Галиче – с. Борован – с. Галиче.

♦ Фани Александрова, учител в група ЦДОУД – начален етап в ОУ „Отец Паисий“ с. Борован, по маршрут: с. Търнак – с. Борован – с. Търнак.

**Предложението се подложи на поименно гласуване при следния вот:**

Кворум: 13

Резултат: „ЗА“ - 11 „ПРОТИВ“ - няма „ВЪЗДЪРЖАЛИ СЕ“ – 2.

**Решението се приема!**

* **Докладна записка от Иван Костовски – Кмет на Община Борован, относно:**

Актуализиране на Инвестиционна програма 2024 г. на Община Борован

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната от дневен ред, ОбС взе следното:

**РЕШЕНИЕ № 67**

На основание чл. 127 ал. 1 от Закона за публичните финанси, чл. 21, ал. 1, т. 6 и чл. 52, ал. 1 от ЗМСМА

**ОБЩИНСКИ СЪВЕТ - БОРОВАН**

**РЕШИ:**

Одобрява извършването на вътрешно компенсирани промени в показатели на капиталовите разходи на Община Борован за 2024г.съгласно приложената **актуализирана инвестиционна програма**, както следва:

 **Пренасочват се средствата от обекти:**

 **1.**  Направа на тротоар от асфалтобетон с включени бордюри в централната част на с. Борован-800м  **12 092,00лв.**

 **2.**  Ремонт и рехабилитация на улици в община Борован **4 951,00 лв.**

 **3** Ремонт и рехабилитация на улица „Рашо Трифонов“ от ОТ154 до кръстовището с ул.“Христо Ботев“ с. Борован 3**4 683,00 лв.**

 4. Ремонт покрив РПУ Борован **22,00лв.**

................................................................................................................................................................

 **Всичко за** **пренасочване +51 748,00лв.**

**За обекти:**

**Съществуващи обекти**

**1. 17лв.** за обект Реконструкция на част от водоснабдителната мрежа на с. Борован община Борован

**................................................................................................................................................................**

**Всичко**  **пренасочени за съществуващи обекти - 17,00лв.**

**Новосформирани обекти**

 **1. 16 000,00лв.** за обект „Закупуване на колонни климатици за нуждите на общинска администрация“

**2. 35 731,00лв.** за обект „Закупуване на пътнически БУС (8+1)“

**................................................................................................................................................................**

 **Всичко**  **пренасочени за новосформирани обекти - 51 731,00лв.**

**Всичко**  **пренасочени - 51 748,00лв.**

**Приложение:** Актуализирана инвестиционна програма

Възлага на Кмета на Община Борован да извърши необходимите действия по изпълнение на решението.

*Приложение*

 **Актуализирана инвестиционна програма**

|  |  |  |  |  |  |
| --- | --- | --- | --- | --- | --- |
| № на обекта  | Обект | Било | Става | Размер на актуализацията | Източник на финансиране |
| 1. | Направа на тротоар от асфалтобетон с включени бордюри в централната част на с. Борован-800м  | **163 400** | **151 308** | +**12 092** | Преходен остатък от 2023г |
| 2 | Ремонт и рехабилитация на улици в община Борован | **4 951** | **0** | +**4 951** | Преходен остатък от 2023г.  |
| 3 | Ремонт и рехабилитация на улица „Рашо Трифонов“ от ОТ154 до кръстовището с ул.“Христо Ботев“ с. Борован | **34 683** | **0** | +**34 683** | Целева субсидия Републикански бюджет 2024г. |
| 4 | Ремонт покрив РПУ Борован | **35 000** | **34 978** | **+22** | Преходен остатък от 2023г. |
| 5 | Реконструкция на част от водоснабдителната мрежа на с. Борован община Борован  | **334 358** | **334 375** | **-17** | Целева субсидия Републикански бюджет 2024г. |
| 6 | Закупуване на колонни климатици за нуждите на общинска администрация“ | 0 | **16 000** | **-16 000** | Целева субсидия Републикански бюджет 2024г. |
| 7 | Закупуване на пътнически БУС (8+1)“ | 0 | **35 731** | **-35 731** | Целева субсидия Републикански бюджет 2024г. |

**Предложението се подложи на поименно гласуване при следния вот:**

Кворум: 13

Резултат: „ЗА“ - 10 „ПРОТИВ“ - няма „ВЪЗДЪРЖАЛИ СЕ“ – 3.

**Решението се приема!**

- **Докладна записка от Иван Костовски – Кмет на Община Борован, относно:**

Преминаването от 01. 01. 2025 година като второстепенни разпоредители с бюджетни кредити на: детски градини, ЦПЛР и ЦНСТДБУ 1 и 2; прилагане на делегиран бюджет за детски градини на територията на общината и ЦПЛР „Маша Белмустакова“ на база чл. 11, ал. 10, ал. 12 и ал. 13 от Закона за публичните финанси.

Г-н Ивайло Букерешки даде думата за мнения и становища.

Г-н Е. Червеняшки отправи запитване относно причината, която налага преминаването на горепосочените институции на делегиран бюджет.

Г-н П. Петров отправи запитване дали това улеснява детските градини, ЦПЛР и ЦНСТ, или ги затруднява.

Г-н И. Костовски в отговор и на двете запитвания поясни, че Община Борован е една от малкото общини, които все още ръководят бюджетите на детските градини, като заяви, че в докладната записка подробно са изложени мотивите за това решение. Според г-н Костовски, отделянето на бюджетите ще даде възможност на управителите на детските градини, ЦПЛР и ЦНСТ на първо място да знаят с какви средства разполагат (което не им е било известно досега), да си направят баланс, да преценят как да разпределят бюджетите си, да планират в началото на всяка година от какво се нуждаят. Директорките са се съгласили, че това е най- добрият вариант и за тях и са потвърдили, че ще се справят.

Г-н Костовски заяви, че ЦНСТДБУ 1 и 2 има нова управителка; текущият ремонт на сградата ще завърши около 15 декември и вече ще може да се работи спокойно. Предходната управителка не е водила никаква документация, ползвана е тази от 2019 г.

Г-н Костовски обобщи, че това решение освобождава общинска администрация от допълнителен ангажимент относно организацията на документите и воденето на счетоводството на горепосочените институции, а директорките на всяка от тях са доволни.

Г-н Е. Червеняшки отправи запитване дали делегирането на правата ще подобри услугата, или ще я влоши; и по какъв начин ще бъдат контролирани съответните институции, след като сами ще управляват бюджетите си.

Г-н И. Костовски в отговор заяви, че точно това е неговата идея – услугата да се подобри, като добави, че е създал практика: всеки четвъртък в края на месеца директорките идват при него за обсъждане на възникнали проблеми и въпроси. Г-н Костовски заяви, че това решение не е взето „от днес за утре“; всички директорки са предупредени и подготвени; добри специалисти са, и макар че ще им бъде трудно през 2025 година, са потвърдили, че ще се справят; разясни, че делегирането на бюджетите не означава, че общината ги „изоставя“ – ако имат нужда от помощ, ще им бъде предоставяна такава.

Г-н Костовски заяви, че тези хора работят и услугата ще се подобри.

По Докладната от дневен ред, ОбС взе следното:

**РЕШЕНИЕ № 68**

На основание чл. 20 и 21, ал. 1, т. 23 и ал. 2 от ЗМСМА, във връзка с чл. 35 и чл. 289 от Закона за предучилищното и училищното образование, и във връзка чл. 11, ал. 10, ал. 12 и ал. 13 от Закона за публичните финанси,

**ОБЩИНСКИ СЪВЕТ - БОРОВАН**

**РЕШИ:**

1. Определя за второстепенни разпоредители с бюджет от 01. 01. 2025 г.:
* Детска градина „Тошка Петрова“, с. Борован, с филиал в с. Нивянин;
* Детска градина „Юрий Гагарин“, с. Малорад, с филиал в с. Добролево;
* ЦПЛР „Маша Белмустакова“, с. Борован;
* Център за настаняване от семеен тип за деца без увреждания 1 и 2 в село Борован.
1. Даа съгласие на следните институции на територията на Ообщина Борован да преминат на делегиран бюджет от 01. 01. 2025 г.:
* Детска градина „Тошка Петрова“, с. Борован, с филиал в с. Нивянин;
* Детска градина „Юрий Гагарин“, с. Малорад, с филиал в с. Добролево;
* Център за подкрепа и личностно развитие „Маша Белмустакова“, с. Борован.

1. Възлага на кмета на община Борован последващо, съгласно закона действия, във връзка с изпълнение на решението.

Г-н Букерешки обяви режим на поименно гласуване.

В 14: ч. г-н М. Мончовски напусна залата.

Г-жа И. Сълковска заяви, че не е редно така да се влиза и излиза.

В 14:23 ч. г-н И. Букерешки даде 10 минути почивка, като по искане на г-жа Сълковска, обяви резултата от гласуването до настоящия момент, като припомни, че г-н Мончовски все още не е гласувал.

В 14:33 ч. заседанието продължи, с кворум от 12 общински съветника.

Резултатът от поименното гласуване на Решение № 68 е:

**Предложението се подложи на поименно гласуване при следния вот:**

Кворум: 12

Резултат: „ЗА“ - 9 „ПРОТИВ“ - няма „ВЪЗДЪРЖАЛИ СЕ“ – 3.

**Решението се приема!**

* **Докладна записка от Иван Костовски – Кмет на Община Борован, относно:**

Безвъзмездно прехвърляне на правото на собственост върху язовир „Гарвански геран“ – публична общинска собственост, разположен в поземлен имот с идентификатор: 46810.179.224, находящ се в землището на с. Малорад, Община Борован, на държавата съгласно предоставената със Закона за водите възможност.

Г-н И. Букерешки даде думата за мнения и становища, като припомни, че Кметът е разяснил на заседанието на Общата комисия защо би желал да прехвърли правото на собственост на язовира на държавата.

Г-жа И. Сълковска си даде отвод по тази докладна записка.

Г-н И. Костовски поясни, че за да се прехвърли язовирът на държавата, е необходимо същият да има Акт и да е вписан; досега всичко, което самият г-н Костовски е имал като информация за този язовир, е било, че за него няма документи, което е многократно потвърждавано от служители от общинска администрация, работили с предходното ръководство. Служителка от настоящата общинска администрация е отишла в служба по вписванията да провери това, а от там са я попитали дали желае препис от Акта на язовир „Гарвански геран“; оказало се е, че язовирът има документи още от 2009 година. Г-н Костовски повтори, че ще опита да прехвърли язовира на държавата, но държавата може да откаже; добави, че за язовир „Гарвански геран“ и за язовир „Езерска падина“ има изготвени два проекта, но така стоят в общината, не са дадени на никого. Г-н Костовски разясни, че той лично не е разследващ орган; предоставя на Общински съвет – Борован информацията, с която разполага; лично той би прехвърлил на държавата правото на собственост върху т. нар. язовир „Селски“, който е „запушил“ т. нар. „Бара“ посредством висок нанос, който, придошлата вода, ако не е много силна, не може да прескочи, връща се обратно и минава през центъра на селото. Г-н Костовски поясни, че оценява опитите на предходното ръководство да се справи с този проблем, макар и неуспешни.

Г-н Костовски разясни, че всяка година се извършва проверка от областното ръководство и от Басейнова дирекция, и тяхното становище е, че този язовир е опасен от първа степен. Г-н Костовски заяви, че е съгласен с г-н Червеняшки, че „не е добре да раздаваме това, което е наше“ *(общинска собственост),* но решение като това опира до финансови възможности, с които ако общината разполагаше, би могла да извърши ремонт и да го отдаде под наем; освен това, рискът да се случи нещо е не по- малък, а отговорността за това е отново на общината, респективно, на Кмета. Общинските съветници, жители на с. Малорад, също споделиха своите притеснения за настоящето състояние на язовира; вземайки и това предвид, г-н Костовски заяви, че е съгласен да бъде даден на държавата, стига тя да го приеме, като заяви, че понякога в живота има и такива моменти.

След направените разисквания по Докладната от дневен ред, ОбС взе следното:

**РЕШЕНИЕ № 69**

На основание чл. 21, ал. 2 от ЗМСМА във връзка с чл. 21, ал. 1, т. 8 от ЗМСМА, във връзка с чл. 19а, ал. 1 и 3 от Закона за водите и при мотиви, изложени в докладната записка,

**ОБЩИНСКИ СЪВЕТ - БОРОВАН**

**РЕШИ:**

1. Дава съгласие за безвъзмездно прехвърляне на държавата на правото на собственост върху язовир „Гарвански геран“, разположен в поземлен имот с идентификатор 46810.179.224 по действащата Кадастрална карта и кадастрални регистри на с. Малорад, общ. Борован, обл. Враца, начин на трайно ползване: язовир, с площ 145070 кв. м., стар номер 000224, актуван с Акт за публична общинска собственост № 1638/25.11.2024 г.
2. Възлага на Кмета на Община Борован да внесе мотивирано предложение до Областния управител на Област Враца за промяна на собствеността на посочения в т.1 язовир.
3. Възлага на Кмета на Община Борован да сключи договор за дарение на посочения в т.1 язовир с Областния управител на Област Враца в съответствие с чл.19б от Закона за водите.

**Предложението се подложи на поименно гласуване при следния вот:**

**Г-жа Сълковска си дава отвод.**

Кворум: 11

Резултат: „ЗА“ - 9 „ПРОТИВ“ - няма „ВЪЗДЪРЖАЛИ СЕ“ – 2.

**Решението се приема!**

* **Докладна записка от Иван Костовски – Кмет на Община Борован, относно:**

Договор за възлагане на услуга от общ икономически интерес по експлоатацията на инсталации и извършване на дейности за преработка на отпадъци на основание решение на ЕК 2012/21/ЕС.

Г-н И. Букерешки даде думата за мнения и становища.

Не постъпиха изказвания от страна на общинските съветници.

По Докладната от дневен ред, ОбС взе следното:

**РЕШЕНИЕ № 70**

На основание на разпоредбите на чл. 21, ал. 2 от Закона за местното самоуправление и местната администрация (ЗМСМА), във връзка с чл. 21, ал. 1, т. 8 и т. 23 от ЗМСМА, във връзка с чл. 8, ал. 1 от Закона за общинската собственост (ЗОС),

**ОБЩИНСКИ СЪВЕТ - БОРОВАН**

**РЕШИ:**

1. Общински съвет Борован ОДОБРЯВА представения проект на Договор за възлагане на услуга от общ икономически интерес по експлоатацията на инсталации и извършване на дейности за преработка на отпадъци на основание решение на ЕК 2012/21/ЕС, ведно с приложенията към него.
2. Възлага на Кмета на Община Борован да подпише договора по т. 1 с „Регионална чистота – Оряхово” ООД, ЕИК 207560999, за срок от една година, считано от 01.01.2025 г. до 31.12.2025 г. включително.
3. Общински съвет Борован дава съгласие активите - съсобственост на Община Борован, подробно описани в Приложение № 1 към договора, да бъдат предоставени за управление и експлоатация на „Регионална чистота – Оряхово” ООД.

***Приложения:*** *Проект на Договор за възлагане на услуга от общ икономически интерес по експлоатацията на инсталации и извършване на дейности за преработка на отпадъци на основание решение на ЕК 2012/21/ЕС, ведно с приложенията към него, справка.*

**Предложението се подложи на поименно гласуване при следния вот:**

Кворум: 12

Резултат: „ЗА“ - 9 „ПРОТИВ“ - няма „ВЪЗДЪРЖАЛИ СЕ“ – 3.

**Решението се приема!**

**По т. 4 от дневния ред: Организационни.**

Г-н Ивайло Букерешки запозна общинските съветници с постъпило писмо от г-жа И. Сълковска, за което е пропуснал да съобщи на предходното заседание; сега има още едно писмо от нея, с приложените документи към което г-жа Сълковска обосновава своето искане да й бъдат изплатени месечни разходи в размер на 480 (четиристотин и осемдесет) лева за консултански услуги. Г-н Букерешки заяви, че лично се е консултирал по въпроса с двама юристи, които са определили искането на г-жа Сълковска за незаконосъобразно и са посъветвали такива средства да не се изплащат от общината. Г-н Букерешки разясни, че Общински съвет има влязло в сила решение, по внесена докладна записка от Председателя на бюджетната комисия – г-н П. Петров, относно размера на т. нар. „пътни и други разходи“, на които общинските съветници имат право, ако са изразходването им е пряко свързано с работата им в Общинския съвет; първоначално, в т. 2 от решението е бил посочен размер „до размера на минималната работна заплата*“(Решение № 14 по Протокол № 3 от 24.11.2023 г.)*, който израз по- късно бе изменен по предложение на самата г-жа Сълковска, както следва: „в размер до 500 (петстотин) лева“ *(Решение № 26 по Протокол № 3 от 29.08.2024 г.)*. Г-н Букерешки заяви, че е разговарял лично и с Директор на Дирекция „ФСПДАО“ към Община Борован – г-н Ф. Кариманов, който е заявил, че за да се изразходват от общинските съветници такива средства, би трябвало първо да са заложени в бюджета на общината, приет от Общински съвет – Борован *(чиито правомощия бяха прекратени на 21. 03. 2024 г.)* през **м.** **Февруари 2024 г.** *(Решение № 46 по Протокол № 7 от 16.02.2024 г. на ОбС – Борован)*. Г-н Букерешки заяви, че Правилникът на новоизбрания състав на Общински съвет – Борован е приет с Решение № 9 по Протокол № 2 от **26.07.2024 г.** на ОбС – Борован.

Г-н Кариманов е пояснил, че тъй като и в двете решения е посочен размер на средства, които не са предвидени в бюджета на общината за 2024 г., изплащането им би било незаконосъобразно.

Г-н Букерешки поясни, че e разговарял с г-н Кариманов, който го е уверил, че в новия бюджет за 2025 година ще заложи средства, с които да се осигури юрист към Общински съвет – Борован, с който да може всеки от общинските съветници да се консултира по въпроси, касаещи работата им в съвета. Г-н Букерешки изрази лично мнение, че всеки от общинските съветници получава достатъчно за работата си в ОбС и не е коректно да изискват и допълнителни средства за разходи, които не са от изключителна необходимост.

Г-н И. Букерешки даде думата на г-н П. Петров – Председател на постоянна комисия по „Бюджет и финанси, развитие на местното самоуправление и законност“ към Общински съвет – Борован.

Г-н П. Петров потвърди разясненото от г-н Букерешки относно размера на т.нар. „пътни и други разноски“ на общинските съветници, като добави, че досега такива средства не са ползвани от никого, и припомни, че е призовал съветниците да се ограничават в изразходването на същите, освен ако не е наистина наложително.

Г-н И. Букерешки разясни, че е „наша грешка“ пропускът да се уточни за какъв период от време се отнася тази сума; в текста на т. 2 в решението не е конкретизирана тази подробност.

 Г-н С. Симеонов отправи запитване относно вида на консултантските услуги, от които г-жа Сълковска се е възползвала, като заяви, че същата гласува всеки път с „ВЪЗДЪРЖАЛ СЕ“ и няма нито един глас „ЗА“.

Г-н И. Букерешки заяви, че за осем месеца като Председател, не е счел за необходимо да похарчи „една излишна стотинка“ от бюджета на общината, а бюрото му е затрупано с покани за всякакъв вид дестинации, включително в чужбина.

Г-жа Сълковска отправи запитване кой закон, правилник, наредба или решение на Общински съвет е нарушила с искането за възстановяване на направени от нея разходи за консултантски услуги; г-жа Сълковска заяви, че разбира, че този случай касае пряко Председателя на ОбС и той е в правото си да се консултира с юрист, което сам разясни. Г-жа Сълковска, в отговор на г-н С. Симеонов, заяви, че не по всички докладни записки е гласувала с „ВЪЗДЪРЖАЛ СЕ“.

Г-н И. Букерешки заяви, че дори си е направил труда да провери цените на две различни фирми, които предлагат консултантски услуги, тъй като документите, подготвени от г-жа Сълковска, изискват съгласуване с Председателя на ОбС, преди да бъдат одобрени от Кмета на общината.

Г-жа Сълковска заяви, че това се нарича „проучване на пазара“ от страна на Председателя на ОбС, в лицето на г-н Букерешки, но все още не разбира защо се обсъжда нейната личност.

Г-н Букерешки в отговор заяви, че внасянето на документите на г-жа Сълковска от самата нея в Общински съвет – Борован, и препращането им към общината чрез Председателя на ОбС, е достатъчна причина за вземане на личното му решение да информира и останалите общински съветници за това, което и прави в настоящия момент, смятайки го за необходимо.

Г-н Букерешки заяви също, че не е споменавал, че г-жа Сълковска е нарушила който и да е закон.

Г-жа Сълковска заяви, че и тя ще информира общинските съветници по- късно. Тя поясни също, че е опитала да внесе документите си в общината, но оттам са ѝ казали, че деловодството работи от 9:00 ч. (срещнала е и Кмета на стълбите); тъй като самата тя е на работа, не би могла да изчака до 9:00 ч., затова е взела решение да ги внесе до Председателя на ОбС, чрез който да се придвижат до Кмета на общината. Г-жа Сълковска заяви, че не вижда нищо лошо в извършените от нея действия; заяви също, че г-н Букерешки е задържал оригиналните ѝ документи в Общински съвет, а в общината е внесъл първоначално копия, за което няма право.

Г-н И. Букерешки заяви, че има срок – до 10-то число, но г-жа Сълковска не може да му поставя условия кога да предаде документите ѝ в общината.

Г-жа Сълковска заяви, че не поставя условия, но твърди, че г-н Букерешки няма право да задържа документи в оригинал.

Г-н И. Букерешки заяви, че се е консултирал с юрист относно начина, по който би трябвало да постъпи, като добави, че оригиналните документи на г-жа Сълковска са при Кмета.

Г-жа Сълковска още веднъж заяви, че в общината са били входирани копия, а оригиналите са били задържани в Общински съвет.

Г-н Букерешки потвърди това, като заяви, че оригиналните документи са били в Общински съвет три дни, преди да бъдат придвижени до Кмета на общината.

Г-н С. Симеонов отправи запитване към г-жа Сълковска, относно броя пъти, които не е могла да прочете това, което е написано, като направи предложение да бъде извикана г-жа Тодорова, ако е необходимо, за да изготвя докладните записки, тъй като преди са били изготвяни от нея и очевидно са били разбираеми за г-жа Сълковска, за разлика от сега, в което се изразява и необходимостта ѝ от „допитване“, респ. „консултиране“. Г-н С. Симеонов заяви, че това не е сериозно.

Г-жа Сълковска потвърди, че не разбира докладните записки, като заяви, че „това, което правите“, също е несериозно. *(От израза не става ясно към кого се обръща г-жа Сълковска в последното си изказване.-Бел. Прот.)*

Г-н С. Симеонов заяви, че каквото е необходимо, ще бъде прегласувано.

Г-жа Сълковска в отговор заяви, че това ѝ е ясно; и отново отправи същия въпрос към г-н Букерешки, относно видовете закони, които е нарушила.

Г-н Букерешки заяви, че не е споменавал, че г-жа Сълковска е нарушила който и да е закон, и отново поясни, че юристите, с които се е консултирал, са определили този разход като „незаконосъобразен“.

Г-жа Сълковска заяви, че съществуват институции, които ще разрешат този спор.

Г-н Букерешки потвърди този факт.

Г-н И. Букерешки даде думата на г-н И. Костовски, който иначе няма право да се намесва по обсъжданите в т. Организационни въпроси.

Г-н И. Костовски заяви, че не му харесва тона, с който общуват общинските съветници помежду си; а в отговор на г-жа Сълковска разясни, че когато го е срещнала на стълбите, не е споменавал, че деловодството работи от 9:00 ч., а че деловодителят пътува от гр. Бяла Слатина. Г-н Костовски заяви също, че като общински съветник, г-жа Сълковска не може да сключва договори с консултантска фирма.

Г-жа Сълковска заяви, че като физическо лице, може да сключва договори.

Г-н Костовски и г-н Букерешки в един глас заявиха, че не може.

Г-н Костовски разясни, че по този начин всеки от общинските съветници би могъл да донесе по 6 сключени договора, например, и отправи запитване към г-жа Сълковска дали си задава въпроса как биха били изплатени тези пари.

Г-жа Сълковска заяви, че това не е неин проблем.

Г-н Костовски поясни, че в бюджета, гласуван от общинските съветници през м. Февруари т.г., няма заложени такива средства.

Г-жа Сълковска отправи запитване към г-н Костовски дали проблемът е неин.

Г-н Костовски потвърди, че е неин, защото като общински съветник самата тя би могла да направи предложение през м. Февруари да се заложат средства в бюджета за такъв вид разходи; и отправи запитване към г-жа Сълковска от колко време е общински съветник.

Г-жа Сълковска в отговор заяви, че тогава не е имало такова решение.

Г-н Костовски заяви, че когато сам е бил общински съветник в предходен състав на Общински съвет, не си спомня г-жа Сълковска да е ползвала „един мил лев“ за такива разходи.

Г-жа Сълковска заяви, че сега законът дава това право.

Г-н Костовски заяви, че при приемането на бюджета за 2025 г. би могло да бъде изготвено предложение за залагането на средства за този вид разходи, което да се гласува на заседание на Общински съвет. Г-н Костовски съобщи също, че е разговарял с г-н Ф. Кариманов *(Директор на Дирекция „ФСПДАО“ към Община Борован)* да се отделят пари за осигуряването на юрист към Общинския съвет, с който съветниците да могат да се консултират. Г-н Костовски заяви, че той самият, като общински съветник, 12 години не е могъл да отвоюва правото да има юрист към Общински съвет - Борован.

Г-н И. Букерешки даде думата за предложение за дата на следващо заседание.

Г-н С. Георгиев направи предложение за дата на следващо заседание: **27.12.2024 г., петък, от 14:00 ч.**

Г-н И. Букерешки направи предложение за дата на заседание на Обща комисия: **27.12.2024 г., петък, от 13:00 ч.**

**Предложението се подложи на гласуване при следния вот:**

Кворум: 12

Резултат: „ЗА“ - 12 „ПРОТИВ“ - няма „ВЪЗДЪРЖАЛИ СЕ“ – няма.

**Предложението се приема!**

**По т. 10 от дневния ред: Молби.**

Не постъпиха молби от общинските съветници.

**По т. 11 от дневния ред: Питания.**

**І. Г-н Е. Червеняшки отправи запитване към г-н И. Костовски, относно начина на разпределяне на изрезките** от пътната настилка, при извършването на ремонт на една улица в с. Малорад, като заяви, че се извозват в частни дворове и земеделски бази, вместо с тях да се насипват други улици, които са в критично състояние.

**І. Г-н И. Костовски, в отговор на г-н Е. Червеняшки,** заяви,че последният е най- добре запознат с проекта, който се извършва на територията на Община Борован, тъй като е стар проект, изготвен по времето на предходното управление *(„вашето управление“)*, а изпълнител е избран на 03.11.2024 г. Г-н Костовски разясни, че в проекта е заложено да има строителна площадка, но вероятно „са забравили къде“; а мястото е на територията на сегашния кмет на с. Малорад – г-н И. Иванов, който категорично отказва да се извозват инертни материали, или да пристъпва техника там. Съществувала е възможност за ползването на определени места в с. Малорад, където определени материали биха могли да бъдат извозени, но кметът и това е отказал. След неимоверни усилия да се намери място за изкопните материали, общинският съветник – г-н С. Георгиев, който г-н Е. Червеняшки нападна словесно минути преди това, се е съгласил част от материалите да бъдат извозени в неговата база, разясни г-н Костовски. Останалата част е трябвало да се извозва от с. Малорад до с. Борован, и от с. Малорад до с. Добролево, тъй като някъде би трябвало да бъдат оставени.

Г-н Костовски заяви, че като отговор, отправя питане към г-н Червеняшки, относно изрезките, които принадлежат на г-н И. Иванов *(Кмет на Кметство Малорад)* и по негови твърдения, е закупил от г-н Червеняшки, които са не по- малко от 300 – 400 тона; а именно: как са се озовали там?

Г-н Костовски поясни, че относно изрезките, които в момента се вадят от пътя, лично е разпоредил да се извозват и насипват там, където има нужда, според инж. Е. Богданов, общинският съветник – г-н С. Георгиев и местните хора, без самият той да се намесва в избора на тези места. Г-н Костовски заяви, че е съгласен с г-н Червеняшки относно окаяното състояние на улиците и фактът, че общината няма възможност за извършването на цялостен ремонт на всяка от тях.

**Г-н Е. Червеняшки** поясни, че не е имал предвид, че г-н Костовски се е намесвал по някакъв начин, но питането му е защо изрезките не са насипани по тези улици.

**Г-н И. Костовски** поясни, че не би могъл да задължи тези хора да разкарват изрезките „насам – натам“, както и че не би се стигнало дотук, ако кметът на с. Малорад бе по- отзивчив да им даде възможност да извозят част от материалите там, където е необходимо. Г-н Костовски заяви, че същите хора са направили сто двойни курса за собствена сметка, и дори е имал намерение да ги помоли да минат и с валяк след това.

**Г-н Е. Червеняшки** заяви, че ако с камионите са насипали улиците *(10 улици),* нямало да се налага да ги разкарват.

**Г-н Костовски** заяви, че хората са насипали двора си, за да не газят в калта, докато работят; съгласили са се да приберат и техниката; но не би могъл да накара „Строител Криводол“ да се насипят улиците.

**ІІ. 1. Г-жа И. Сълковска отправи запитване към г-н И. Костовски**, отправено към нея от гражданин на Община Борован, относно възможността да се постави още един контейнер за отпадъци на ул. „Шипка“.

**ІІ. 2. Г-жа Сълковска отправи запитване към г-н И. Костовски** и за липсата на улично осветление на ул. „Филип Тотю“, което е факт от около 3 – 4 месеца.

**ІІ. 1. Г-н И. Костовски, в отговор на г-жа И. Сълковска относно контейнерите**, поясни, че обществената поръчка е приключила; одобрени от Общински съвет – Борован са 160 бр. контейнери за твърд отпадък, и 120 бр. – за зелена маса, но около 80 бр. ще бъдат бракувани. Първите контейнери в Община Борован ще се появят през м. Януари 2025 г., като за разпределянето им лично е направил шаблон, всички контейнери ще бъдат номерирани и ще бъдат разнесени по улиците, според картата на Община Борован. Броят контейнери няма да са достатъчни, за да се осъществи намерението на г-н Костовски да направи по- голяма „гъстота“ на разпределяне; ще са необходими още около 40 – 50 бр.

Г-н Костовски заяви, че си записва за ул. „Шипка“.

**ІІ. 2. Г-н И. Костовски, в отговор на г-жа И. Сълковска относно уличното осветление,** разясни, че проблемът е много голям, поради кражбите на ток; след разговор с професионалисти относно начините общината да се справи с това, г-н Костовски е получил отговор от тях, че „те самите се учат от тези, които се прикачват към тока“. Г-н Костовски заяви, че ще опита да кандидатства по един проект за енергийна ефективност, като му предстои да проведе нова среща, на която да се договори за това, което би желал да се осъществи – проект и същото улично осветление като в гр. Враца. Г-н Костовски съобщи, че преди 7 месеца е отказал подобен проект на стойност 350 000 лв., които по- късно Община Борован да изплаща за срок от 5 години – по 70 000 лв. на година.

Г-н Костовски посъветва г-жа Сълковска да съобщи на хората, живущи на ул. „Филип Тотю“, да оставят адресите си на дежурния по съвет, за да може да разреши проблема, тъй като е закупил и автомобил, и вишка.

Поради изчерпване на дневния ред, заседанието бе закрито в 15:20 часа.

**ИВАЙЛО БУКЕРЕШКИ**

*Председател на Общински съвет - Борован*

Изготвил: И. Александрова

*Гл. специалист към Общински съвет - Борован*